Πυρετός

Ο **πυρετός** (επίσης γνωστός ως **πυρεξία **ή **εμπύρετη απόκριση**) είναι ένα από τα πιο συνηθισμένα ιατρικά συμπτώματα και χαρακτηρίζεται από την αύξηση της θερμοκρασίας του σώματος πάνω από το φυσιολογικό εύρος των 36,5-36,7&nbsp;°C (97,7–99,5&nbsp;°F), εξαιτίας της ανόδου του σημείου ρύθμισης της θερμοκρασίας. Αυτή η αύξηση του σημείου ρύθμισης προκαλεί την αύξηση του μυικού τόνου και ρίγη.

Καθώς αυξάνεται η θερμοκρασία ενός ατόμου, το άτομο, σε γενικές γραμμές αισθάνεται πως κρυώνει, παρά την αύξηση της θερμοκρασίας του σώματος του. Όταν η θερμοκρασία του σώματος ανέλθει στο νέο σημείο ρύθμισης της θερμοκρασίας, το άτομο ζεσταίνεται. Η ταχεία μείωση της θερμοκρασίας μπορεί να συνοδεύεται από εφίδρωση και αίσθημα ζέστης.

Ο πυρετός μπορεί να προκληθεί από πολλές ιατρικές καταστάσεις, οι οποίες είναι από καλοήθεις έως και δυνητικά σοβαρές. Κάποιες έρευνες υποδεικνύουν πως ο πυρετός χρησιμεύει ως αμυντικός μηχανισμός, καθώς η ανοσολογική απάντηση του οργανισμού μπορεί να γίνει πιο ισχυρή υπό υψηλές θερμοκρασίες. Ωστόσο, υπάρχουν επιχειρήματα υπέρ και κατά της χρησιμότητας του πυρετού και το θέμα είναι αμφιλεγόμενο. Με εξαίρεση τις πολύ υψηλές θερμοκρασίες, η θεραπεία για τη μείωση του πυρετού συχνά δεν είναι απαραίτητη. Παρόλα αυτά, οι αντιπυρετικές θεραπείες μπορεί να είναι αποτελεσματικές στη μείωση της θερμοκρασίας, γεγονός που βοηθά τον πάσχοντα να νιώσει καλύτερα.

Ο πυρετός διαφέρει από την υπερθερμία που δεν έχει αντιμετωπιστεί. Στην υπερθερμία η θερμοκρασία του σώματος αυξάνεται πάνω από το σημείο θερμορύθμισης του οργανισμού, λόγω της υπερβολικής παραγωγής θερμότητας ή της ανεπαρκούς θερμορύθμισης.

## Ορισμός
Η φυσιολογική θερμοκρασία σώματος παρουσιάζει ένα ευρύ φάσμα. Γενικά είναι αποδεκτό πως κάποιος έχει πυρετό εάν η αυξημένη θερμοκρασία οφείλεται σε άνοδο του σημείου ρύθμισης και:

* Η θερμοκρασία στον πρωκτό είναι ίση ή μεγαλύτερη από 37,5–38,3&nbsp;°C (99,5–100,9&nbsp;°F)
* Η θερμοκρασία στο στόμα είναι ίση ή μεγαλύτερη από 37,7&nbsp;°C (99,9&nbsp;°F)
* Η θερμοκρασία κάτω από το χέρι (μασχάλη) ή στο αυτί είναι ίση ή μεγαλύτερη από 37.2&nbsp;°C (99.0&nbsp;°F)

Στους υγιείς ενήλικες, άντρες και γυναίκες, η φυσιολογική θερμοκρασία κυμαίνεται στη στοματική κοιλότητα μεταξύ 33,2–38,2&nbsp;°C (91,8–100,8&nbsp;°F), στον πρωκτό 34,4–37,8&nbsp;°C (93,9–100,0&nbsp;°F), στην τυμπανική μεμβράνη(τύμπανο του ωτός) 35,4–37,8&nbsp;°C (95,7–100,0&nbsp;°F) και στη μασχάλη 35,5–37,0&nbsp;°C (95,9–98,6&nbsp;°F). Το εγχειρίδιο εσωτερικής παθολογίας *Harrison's* ορίζει ως πυρετό την αύξηση της θερμοκρασίας πάνω από >37,2&nbsp;°C (>98,9&nbsp;°F) κατά τις πρωινές ώρες ή την αύξηση της θερμοκρασίας πάνω από >37,7&nbsp;°C (>99,9&nbsp;°F) κατά τις απογευματινές ώρες, ενώ η θερμοκρασία μπορεί φυσιολογικά να μεταβληθεί κατά 0,5&nbsp;°C (0,9&nbsp;°F) κατά τη διάρκεια της ημέρας.

Η φυσιολογική θερμοκρασία του σώματος κάθε ατόμου εξαρτάται από διάφορους παράγοντες, όπως η ηλικία, το φύλο, η ώρα της ημέρας, η θερμοκρασία περιβάλλοντος, το επίπεδο δραστηριότητάς του και άλλα. Η αυξημένη θερμοκρασία δεν είναι πάντα πυρετός. Για παράδειγμα, η θερμοκρασία ενός υγιούς ανθρώπου αυξάνεται όταν αυτός ασκείται, αλλά δεν έχει πυρετό, διότι το σημείο ρύθμισης είναι φυσιολογικό. Από την άλλη πλευρά, μια «φυσιολογική» θερμοκρασία μπορεί να είναι πυρετός, όταν είναι ασυνήθιστα υψηλή για το συγκεκριμένο άτομο. Λόγου χάρη, οι ιατρικά ευπαθείς ηλικιωμένοι άνθρωποι έχουν μειωμένη ικανότητα παραγωγή θερμότητας, οπότε η θερμοκρασία των 37,3&nbsp;°C (99,1&nbsp;°F) που θεωρείται φυσιολογική μπορεί να αντιπροσωπεύει έναν κλινικά σημαντικό πυρετό.

### Τύποι

Το πρότυπο των διακυμάνσεων της θερμοκρασίας μπορεί σε κάποιες περιπτώσεις να οδηγήσει έμμεσα στη διάγνωση:

* **Συνεχής** πυρετός:  Η θερμοκρασία παραμένει πάνω από την κανονική κατά τη διάρκεια της ημέρας και δεν παρουσιάζει διακυμάνσεις μεγαλύτερες του 1&nbsp;°C σε 24 ώρες, όπως π.χ. στη λοβώδη πνευμονία, τον τυφοειδή πυρετό, σε λοιμώξεις των ουροφόρων οδών, βρουκέλλωση ή τύφο. Ο τυφοειδής πυρετός μπορεί να παρουσιάζει ένα συγκεκριμένο πρότυπο( καμπύλη Wunderlich του τυφοειδούς πυρετού), με μια βραδεία και σταδιακή αύξηση και ένα υψηλό πλατώ.( Η πτώση εξαιτίας αντιπυρετικών φαρμάκων δεν περιλαμβάνεται).
* **Υφέσιμος** πυρετός: Χαρακτηρίζεται από ημερήσιες διακυμάνσεις της θερμοκρασίας του 1&nbsp;°C, αλλά ο πυρετός ποτέ δεν υποχωρεί στα φυσιολογικά επίπεδα. Συνήθως ο πυρετός παρουσιάζει πρωινές υφέσεις και απογευματινές εξάρσεις, αλλά σπανίως διατρέχει και αντίστροφα, οπότε αποκαλείται και **ανάστροφος** πυρετός. Π.χ. ελονοσία, σπλαχνική λεϊσμανίαση, πυαιμία ή σηψαιμία.

* **Διαλείπων** πυρετός: Χαρακτηρίζεται από ταχεία άνοδο του πυρετού σε υψηλά επίπεδα έως 40-41&nbsp;°C, τη διατήρηση του για ώρες στα επίπεδα αυτά, αλλά και την ταχεία πτώση του, μέσα στο 24ωρο, στα φυσιολογικά επίπεδα ή και κάτω από αυτά (υποθερμία), (π.χ. λοιμώδης ενδοκαρδίτιδα ???) Οι τύποι του διαλείποντος πυρετού είναι:

# Αμφιμερινός πυρετός με περιοδικότητα 24 ωρών, τυπικό χαρακτηριστικό της ελονοσίας από *Plasmodium falciparum* ή *Plasmodium knowlesi'<nowiki/>*' ***
# Τριταίος πυρετός (περιοδικότητα 48 ωρών), χαρακτηριστικό της ελονοσίας από ''Plasmodium vivax'' ή ''Plasmodium ovale'<nowiki/>''' ***
# Τεταρταίος πυρετός (περιοδικότητα 72 ωρών), χαρακτηριστικό της ελονοσίας από *Plasmodium malariae'<nowiki/>*' **''

* [[Pel-Ebstein πυρετός]]: Ένας συγκεκριμένος τύπος πυρετού που σχετίζεται με το [[λέμφωμα Hodgkin]]. Η θερμοκρασία παραμένει υψηλή για μια βδομάδα, ενώ μειώνεται την επόμενη και ούτω καθεξής. Ωστόσο, υπάρχουν διαφωνίες για το αν αυτό το πρότυπο όντως ισχύει.

Ο ουδετεροπενικός πυρετός, γνωστός και ως εμπύρετη [[ουδετεροπενία]], είναι ο πυρετός που εμφανίζεται εξαιτίας της μη φυσιολογικής λειτουργίας του ανοσοποιητικού συστήματος. Εξαιτίας της έλλειψης των [[Ουδετερόφιλα - πολυμορφοπύρηνα|ουδετερόφιλων]] που αντιμετωπίζουν τις λοιμώξεις, μια βακτηριακή λοίμωξη μπορεί να εξαπλωθεί ταχέως, γι' αυτό και ο συγκεκριμένος πυρετός απαιτεί άμεση ιατρική φροντίδα. Αυτός ο τύπος πυρετού εμφανίζεται πιο συχνά σε άτομα που λαμβάνουν ανοσοκατασταλτική [[χημειοθεραπεία]] παρά σε υγιείς ανθρώπους.

Το «πυρέτιον» είναι ένας παλιός όρος που χρησιμοποιούταν για το χαμηλό πυρετό, ειδικά αν η αιτία ήταν άγνωστη, δεν υπήρχαν άλλα συμπτώματα και ο ασθενής είχε αναρρώσει πλήρως σε λιγότερο από μια βδομάδα. 

=== Υπερπυρεξία ===
Η [[υπερπυρεξία]] είναι πυρετός με αύξηση της [[Θερμοκρασία σώματος|θερμοκρασίας του σώματος]] ίση ή μεγαλύτερη από τους 41,5&nbsp;°C (106,7&nbsp;°F). Η τόσο υψηλή θερμοκρασία θεωρείται επείγον περιστατικό και μπορεί να υποδεικνύει σοβαρές ιατρικές καταστάσεις ή να οδηγήσει σε σημαντικές παρενέργειες. Η πιο συχνή αιτία είναι η [[ενδοκρανιακή αιμορραγία]]. Άλλες πιθανές αιτίες είναι η  [[σηψαιμία]], το [[Νόσος Kawasaki|σύνδρομο Kawasaki]], το σύνδρομο [[Κακοήθης ουδετεροπενία|κακοήθους ουδετεροπενίας]], παρενέργειες φαρμάκων, το [[Σύνδρομο σεροτονίνης|σύνδρομο της σεροτονίνης]] και η [[καταιγίδα του θυρεοειδούς]]. Οι [[Λοίμωξη|λοιμώξεις]] είναι οι πιο συνηθισμένες αιτίες πυρετού, αλλά καθώς η θερμοκρασία του σώματος αυξάνεται, άλλες αιτίες γίνονται πιο πιθανές. Οι λοιμώξεις που κατά κανόνα συσχετίζονται με την υπερπυρεξία περιλαμβάνουν  τη [[ροδάνθη]], την [[ιλαρά]] και λοιμώξεις από [[Εντεροϊός|εντεροϊό]]. Η απότομη μείωση της θερμοκρασίας κάτω από τους 38,9&nbsp;°C (102,0&nbsp;°F) έχει αποδειχθεί πως αυξάνει την επιβίωση. Η [[υπερπυρεξία]] διαφέρει από την [[υπερθερμία]], καθώς στην [[υπερπυρεξία]] ο θερμορυθμιστικός μηχανισμός του σώματος αυξάνει τη θερμοκρασία του σώματος πάνω από τη φυσιολογική και έπειτα παράγει θερμότητα για την επίτευξη αυτής της θερμοκρασίας, ενώ στην [[υπερθερμία]] η θερμοκρασία του σώματος αυξάνεται πάνω από το ρυθμιστικό σημείο εξαιτίας ενός εξωγενούς παράγοντα.

=== Υπερθερμία ===
Η [[υπερθερμία]] είναι ένα παράδειγμα υψηλής θερμοκρασίας που δεν είναι πυρετός. Προκαλείται από πολλούς παράγοντες, όπως η [[θερμοπληξία]], το [[κακόηθες νευροληπτικό σύνδρομο]], η [[κακοήθης υπερθερμία]], διεγερτικά όπως οι [[Αμφεταμίνη|αμφεταμίνες]] και η [[κοκαΐνη]], η [[Ιδιοσυγκρασιακή αντίδραση σε φάρμακα|ιδιοσυγκρασιακή αντίδραση του οργανισμού σε φάρμακα]] και το [[σύνδρομο της σεροτονίνης]].

== Σημεία και συμπτώματα ==
[[Αρχείο:Michael Ancher 001.jpg|μικρογραφία|228x228px|Michael Ancher, "Το άρρωστο κορίτσι", 1882, Statens Museum for Kunst]]Ο πυρετός συνήθως συνοδεύεται από τη «συμπεριφορά ασθένειας», η οποία περιλαμβάνει [[Λήθαργος|λήθαργο]], [[κατάθλιψη]], [[ανορεξία]], [[υπνηλία]], [[υπεραλγησία]] και έλλειψη συγκέντρωσης.

== Διαφορική διάγνωση ==
Ο πυρετός είναι ένα κοινό [[σύμπτωμα]] σε πολλές ιατρικές καταστάσεις:
* [[Λοίμωξη|Λοιμώδεις νόσοι]], π.χ. [[γρίπη]], [[Ιός ανθρώπινης ανοσοανεπάρκειας|HIV]], [[ελονοσία]], [[Ιός Έμπολα|Έμπολα]], [[λοιμώδης μονοπυρήνωση]], [[γαστρεντερίτιδα]], [[νόσος Lyme]]
* Διάφορες [[Φλεγμονή|φλεγμονές]] του [[δέρμα]]τος, π.χ. [[δοθιήνας]] ή [[απόστημα]]
* Ασθένειες του [[Ανοσοποιητικό σύστημα|ανοσοποιητικού συστήματος]], π.χ. [[συστηματικός ερυθηματώδης λύκος]], [[σαρκοείδωση]], [[σύνδρομο ευερέθιστου εντέρου]], [[νόσος Kawasaki]], [[Νόσος Still|νόσος του Still]], [[Νόσος Horton|νόσος του Horton]], [[Αγγείιτιδα Wegener|νόσος του Wegener]], [[αυτοάνοση ηπατίτιδα]]
* Καταστροφή των ιστών, όπως μπορεί να συμβεί στην [[αιμόλυση]], [[Εγχείρηση|εγχειρήσεις]], [[Έμφραγμα του μυοκαρδίου|έμφραγμα]], [[ραβδομυόλυση]], [[εγκεφαλική αιμορραγία]] κ.ά.
* Αντίδραση σε μη συμβατά προϊόντα αίματος
* [[Καρκίνος|Καρκίνους]], κατά κύριο λόγο καρκίνο των νεφρών, [[λευχαιμία]] και [[Λέμφωμα|λεμφώματα]]
* Μεταβολικές διαταραχές, π.χ. [[ουρική αρθρίτιδα]] ή [[πορφυρία]]
* Θρομβοεμβολικές καταστάσεις, όπως η πνευμονική [[εμβολή]] ή η εν τω βάθει [[θρόμβωση]] .

Ο πυρετός που επιμένει και δεν μπορεί να εξηγηθεί έπειτα από επαναλαμβανόμενες ιατρικές εξετάσεις ρουτίνας ονομάζεται [[πυρετός αγνώστου αιτιολογίας]].

== Παθοφυσιολογία ==

Η θερμοκρασία ρυθμίζεται στον [[Υποθάλαμος|υποθάλαμο]]. Ένας παράγοντας του πυρετού που ονομάζεται πυρετογόνο προκαλεί την απελευθέρωση της [[προσταγλανδίνης E2]] (PGE2). Έπειτα η PGE2 δρα με τη σειρά της στον υποθάλαμο, ο οποίος παράγει μία συστηματική απόκριση στο υπόλοιπο σώμα, προκαλώντας φαινόμενα θερμογένεσης που οδηγούν σε ένα νέο επίπεδο θερμοκρασίας.

Από πολλές απόψεις, ο υποθάλαμος λειτουργεί σαν [[θερμοστάτης]]. Όταν το σημείο ρύθμισης αυξάνεται, το σώμα αυξάνει τη θερμοκρασία του μέσω ενεργούς παραγωγής θερμότητας αλλά και διατήρησής της. Η [[αγγειοσυστολή]] μειώνει την απώλεια θερμότητας μέσω του δέρματος και κάνει το άτομο να αισθάνεται κρύο. Αν αυτά τα μέτρα είναι ανεπαρκή για να κάνουν τη θερμοκρασία του αίματος στον εγκέφαλο να ταιριάζει με τη νέα ρύθμιση του υποθαλάμου, τότε αρχίζει το [[ρίγος]] με σκοπό την παραγωγή περισσότερης θερμότητας από την κίνηση των μυών. Όταν ο πυρετός σταματά και η ρύθμιση του υποθαλάμου καθίσταται χαμηλότερη, οι αντίστροφες διεργασίες (αγγειοδιαστολή, τέλος του ρίγους και παραγωγή θερμότητας χωρίς ρίγος) και η εφίδρωση χρησιμοποιούνται για να δροσίσουν το σώμα σύμφωνα με τη νέα χαμηλότερη ρύθμιση.

Αυτό έρχεται σε αντίθεση με την [[υπερθερμία]], στην οποία η κανονική ρύθμιση παραμένει, και το σώμα υπερθερμαίνεται μέσω ανεπιθύμητης κατακράτησης της περίσσειας θερμότητας ή υπερπαραγωγής θερμότητας. Η υπερθερμία είναι συνήθως το αποτέλεσμα ενός υπερβολικά ζεστού περιβάλλοντος ([[θερμοπληξία]]) ή μιας δυσμενούς αντίδρασης σε φάρμακα. Ο πυρετός μπορεί να διαφοροποιηθεί από την υπερθερμία από τις περιστάσεις που τον περιβάλλουν και την απόκρισή του σε [[αντιπυρετικά]] φάρμακα.

=== Πυρετογόνα ===
Το πυρετογόνο είναι μία ουσία που προκαλεί πυρετό. Μπορεί να είναι είτε εσωτερικό ([[Ενδογενές (βιολογία)|ενδογενές]]) είτε εξωτερικό ([[εξωγενές]]) στο σώμα. Η βακτηριακή ουσία [[λιποπολυσακχαρίτης]] (LPS), που βρίσκεται στο κυτταρικό τοίχωμα ορισμένων βακτηρίων, είναι ένα παράδειγμα εξωγενούς πυρετογόνου. Η πυρετογένεση μπορεί να ποικίλει: σε κάποια ακραία παραδείγματα, μερικά βακτηριακά πυρετογόνα γνωστά ως υπεραντιγόνα μπορούν να προκαλέσουν ταχείς και επικίνδυνους πυρετούς. Η αποπυρετογόνωση μπορεί να επιτευχθεί μέσω [[διήθησης]], [[απόσταξης]], [[χρωματογραφίας]], ή [[απενεργοποίησης]].

==== Ενδογενή ====
Στην ουσία, όλα τα ενδογενή πυρετογόνα είναι [[κυτοκίνες]], μόρια που είναι μέρος του ανοσοποιητικού συστήματος. Παράγονται από ενεργοποιημένα κύτταρα του [[Ανοσοποιητικό σύστημα|ανοσοποιητικού συστήματος]] και προκαλούν την αύξηση του θερμορυθμιστικού σημείου στον υποθάλαμο. Μείζονα ενδογενή πυρετογόνα είναι η [[ιντερλευκίνη 1]] (α και β)  και η [[ιντερλευκίνη 6]] (IL-6). Στα λιγότερο σημαντικά ενδογενή πυρετογόνα περιλαμβάνονται η [[ιντερλευκίνη-8]], ο [[παράγοντας νέκρωσης όγκων-β]], η φλεγμονώδης πρωτεΐνη μακροφάγων-α και η φλεγμονώδης πρωτεΐνη μακροφάγων-β, όπως και η [[ιντερφερόνη]]-α, η ιντερφερόνη-β και η ιντερφερόνη-γ. Επίσης ως πυρετογόνο δρα και ο [[παράγοντας νέκρωσης όγκων-α]]. Μεσολαβεί απελευθέρωση [[Ιντερλευκίνη-1|ιντερλευκίνης-1]] (IL-1).

Αυτοί οι παράγοντες κυτοκίνης απελευθερώνονται στη γενική κυκλοφορία, όπου μεταναστεύουν στα περικοιλιακά όργανα του [[Εγκέφαλος|εγκεφάλου]] λόγω της ευκολότερης απορρόφησης που προκαλείται από τη μειωμένη δράση διήθησης του [[Αιματοεγκεφαλικός φραγμός|αιματοεγκεφαλικού φραγμού]]. Έπειτα οι παράγοντες κυτοκίνης συνδέονται με ενδοθηλιακούς υποδοχείς σε αγγειακά τοιχώματα, ή αλληλεπιδρούν με τοπικά μικρογλοιακά κύτταρα. Όταν αυτοί οι παράγοντες κυτοκίνης συνδέονται, η οδός του [[Αραχιδονικό οξύ|αραχιδονικού οξέος]] είναι πλέον ενεργοποιημένη.

==== Εξωγενή ====
Ένα μοντέλο για το μηχανισμό του πυρετού που προκαλείται από εξωγενή πυρετογόνα περιλαμβάνει το LPS, το οποίο είναι ένα συστατικό του κυτταρικού τοιχώματος των [[gram-αρνητικών βακτηρίων]]. Μια ανοσολογική πρωτεΐνη που ονομάζεται πρωτεΐνη δέσμευσης λιποπολυσακχαρίτη (LBP) συνδέεται στο LPS. Το σύμπλοκο LBP-LPS στη συνέχεια συνδέεται στον υποδοχέα CD14 ενός κοντινού [[μακροφάγου]]. Αυτή η σύνδεση έχει ως αποτέλεσμα τη σύνθεση και απελευθέρωση ποικίλων ενδογενών παραγόντων [[κυτοκίνη]]ς, όπως η ιντερλευκίνη 1 (IL-1), η ιντερλευκίνη 6 (IL-6) και ο παράγοντας νέκρωσης των όγκων-α. Με άλλα λόγια, οι εξωγενείς παράγοντες προκαλούν την απελευθέρωση των ενδογενών παραγόντων, οι οποίοι με τη σειρά τους ενεργοποιούν την οδό του αραχιδονικού οξέος.

=== Απελευθέρωση PGE2 ===
Η απελευθέρωση PGE2 προέρχεται από την οδό του [[Αραχιδονικό οξύ|αραχιδονικού οξέος]]. Αυτή η οδός (όσον αφορά τον πυρετό), διαμεσολαβείται από τα ένζυμα [[φωσφολιπάση]] Α2 (PLA2), κυκλοοξυγενάση-2 (COX-2), και [[προσταγλανδίνη]] Ε2 συνθετάση. Αυτά τα ένζυμα τελικά μεσολαβούν στη σύνθεση και απελευθέρωση του PGE2.

Ο PGE2 είναι ο τελικός μεσολαβητής της εμπύρετης απόκρισης. Η [[Θερμοκρασία σώματος|θερμοκρασία]] του σημείου ρύθμισης του σώματος θα παραμείνει ανεβασμένη μέχρι ο PGE2 να μην είναι πλέον παρών. Ο PGE2 δρα σε [[νευρώνες]] στην [[Προοπτική περιοχή εγκεφάλου|προοπτική περιοχή]] (POA) μέσω του υποδοχέα 3 της προσταγλανδίνης Ε (EP3). Οι νευρώνες που εκφράζουν τον EP3 στην POA νευρώνουν το μεσοραχιαίο [[Υποθάλαμος|υποθάλαμο]] (DMH), τον ωχρό πυρήνα ραφής στον [[Προμήκης μυελός|προμήκη μυελό]] (rRPa), και τον παρακοιλιακό πυρήνα (PVN) του υποθαλάμου. Σήματα πυρετού που αποστέλλονται στους DMH και rRPa οδηγούν σε διέγερση του [[Συμπαθητικό νευρικό σύστημα|συμπαθητικού συστήματος]] εξόδου, το οποίο προκαλεί θερμογένεση χωρίς ρίγος για την παραγωγή θερμότητας στο σώμα και αγγειοσυστολή στο [[δέρμα]] με σκοπό τη μείωση της απώλειας θερμότητας από την επιφάνεια του δέρματος. Τεκμαίρεται ότι η νεύρωση από την POA στον PVN μεσολαβεί στις νευρικές και ενδοκρινικές επιδράσεις του πυρετού μέσω της οδού που περιλαμβάνει την [[υπόφυση]] και διάφορα [[ενδοκρινή όργανα]].

=== Υποθάλαμος ===
Ο εγκέφαλος τελικά ενορχηστρώνει μηχανισμούς θερμότητας τελεστή μέσω του [[αυτόνομου νευρικού συστήματος]]. Αυτοί μπορεί να είναι:
* Αυξημένη παραγωγή θερμότητας από αυξημένο [[Μυικός τόνος|μυϊκό τόνο]], [[ρίγος]] και [[ορμόνες]] όπως η [[επινεφρίνη]] ([[αδρεναλίνη]]).
* Αποφυγή απώλειας θερμότητας, όπως η [[αγγειοσυστολή]].
Στα βρέφη, το αυτόνομο νευρικό σύστημα μπορεί επίσης να ενεργοποιήσει τον ωχρό [[Λιπώδης ιστός|λιπώδη ιστό]] για να παράγει θερμότητα (θερμογένεση που δε σχετίζεται με άσκηση, επίσης γνωστή και ως θερμογένεση χωρίς ρίγος). Αυξημένος καρδιακός ρυθμός και αγγειοσυστολή συνεισφέρουν στην αυξημένη [[Πίεση αίματος|πίεση του αίματος]] στον πυρετό.

=== Χρησιμότητα ===
Υπάρχουν επιχειρήματα υπέρ και κατά της χρησιμότητας του πυρετού, και το θέμα είναι αμφιλεγόμενο. Υπάρχουν έρευνες που χρησιμοποιούν θερμόαιμα [[σπονδυλωτά]] και ανθρώπους [[in vivo]] (ζωντανό περιβάλλον), με μερικές να υποδηλώνουν ότι αναρρώνουν γρηγορότερα από μολύνσεις ή κρίσιμη ασθένεια λόγω του πυρετού. Μία φινλανδική έρευνα έδειξε τη μειωμένη θνησιμότητα σε βακτηριακές μολύνσεις όταν υπήρχε πυρετός.

Θεωρητικά, ο πυρετός μπορεί να βοηθήσει στην άμυνα του [[ξενιστή]]. Υπάρχουν σίγουρα κάποιες σημαντικές ανοσολογικές αντιδράσεις που επιταχύνονται από τη θερμοκρασία, και μερικά [[παθογόνα]] με αυστηρές θερμοκρασιακές προτιμήσεις θα μπορούσαν να παρεμποδιστούν.

Έρευνα έχει καταδείξει ότι ο πυρετός βοηθά στη διαδικασία επούλωσης με πολλούς σημαντικούς τρόπους:
* Αυξημένη κινητικότητα [[λευκοκυττάρων]]
* Ενισχυμένη [[φαγοκυττάρωση]] από λευκοκύτταρα
* Μείωση επιδράσεων [[ενδοτοξινών]]
* Αυξημένος πολλαπλασιασμός των [[Τ-κυττάρων]]

== Πυρετός στα παιδιά ==
Ο πυρετός στα παιδιά είναι συνηθισμένος μετά από μια μικροβιακή ή ιογενή λοίμωξη και συνήθως μετά από 3 μέρες υποχωρεί. Πάντως **σε παιδιά κάτω των 6 μηνών, μόλις εμφανιστεί πυρετός πρέπει οι κηδεμόνες να αναζητούν βοήθεια από παιδίατρους.*'

=== Μέθοδοι μέτρησης θερμοκρασίας ===
Υπάρχουν αρκετές μεθόδοι μέτρησης θερμοκρασίας στα παιδιά. Οι πιο συνηθισμένες είναι:
* Από το [[ορθό]] (πρωκτό)
* Από το στόμα
* Από την μασχάλη
* Από το [[Τυμπανική μεμβράνη|τύμπανο]] του αυτιού. 
Η καταλληλότερη μέθοδος εξαρτάται από την ηλικία του παιδιού. Για παράδειγμα, η λήψη μιας ορθικής θερμοκρασίας είναι ο καλύτερος τρόπος για να έχετε ακριβή ανάγνωση για παιδιά κάτω των 2 ετών. Αλλά τα περισσότερα παιδιά δεν τους αρέσει να έχουν τη θερμοκρασία τους έτσι. Αν και η λήψη μιας θερμοκρασίας κάτω από τη μασχάλη δεν είναι τόσο ακριβής, θα σας ενημερώσει αν το παιδί σας έχει πυρετό. Αν ναι, τότε μπορείτε να πάρετε μια ορθική θερμοκρασία για την ακριβή ανάγνωση.


==== Ορθική μέθοδος ====
Για την ορθική μέθοδο πρεπει να χρησιμοποιείται υδραργηρικό θερμόμετρο ορθού (μοιάζει με το στοματικό θερμόμετρο, όμως η πλάτυνση στην βάση του είναι χοντρύτερη). Το θερμόμετρο πρέπει να είναι καθαρό (καθαρισμός με σαπούνι και στέγνωμα). Η αναγραφόμενη θερμοκρασία πρέπει να είναι κάτω των 36&nbsp;°C. Η πλάτυνση καλύπτεται με βαζελίνη. Τοποθετείται το παιδί στην πλατη του με τα πόδια διπλωμένα και τα γόνατα στην κοιλιά. Απαλά εισέρχεται το θερμόμετρο στο ορθό δια του πρωκτού σε βάθρος 2,5 εκ. Μετά από 2 λεπτά αφαιρείται το θερμόμετρο, ελέγχεται η θερμοκρασία και καθαρίζεται το θερμόμετρο. 

==== Στοματική μέθοδος. ====
Για την στοματική μέθοδο το παιδί πρέπει να είναι μεγαλύτερο των 5 χρονών. Το θερμόμετρο πρέπει να ειναι καθαρό, να ελεγχθει η θερμοκρασία πως είναι κάτω των 36&nbsp;°C. Το θερμόμετρο τοποθετείται κατω από την γλώσσα και πρέπει να παραμείνει για τουλάχιστον 3-4 λεπτά. Μετά αφαιρείται και ελέγχεται η θερμοκρασία.

==== Μασχαλιαία μέθοδος ====
Η μασχαλιαία μέθοδος πραγματοποιείται με με χρήση καθαρού θερμόμετρου (στοματικού ή ορθικού). Η πλάτυνση στην βάση πρέπει να τοποθετηθει στην κορυφή (βάθος) της μασχάλης και να παραμείνει σφικτά εκει για τουλάχιστον 4 λεπτά. Μετά αφαιρείται και ελέγχεται η θερμοκρασία.

==== Τυμπανική μέθοδος ====
Κάθε φορά πρέπει να χρησιμοποιείται καθαρό διάφανο προστατευτικό κάλυμα του ανιχνευτή. Το αυτί πρέπει να τραβηκτεί απαλά προς τα πάνω και πισω για να ευθειάσει ο ακουστικός πόρος. Απαλά πάλι εισέρχεται το θερμόμετρο στον ακουστικό πόρο και με την χρήση του κατάλληλου κουμπιου μετριέται η θερμοκρασία. 

Η τυμπανική μέθοδος χρησιμοποιεί υπέρυθρη ακτινοβολία για ανίχνευση της θερμοκρασίας. Πάντως είναι η λιγότερο ακριβής μέθοδος από τις προαναφερθεισες.


== Διαχείριση ==
Η αντιμετώπιση του πυρετού δεν είναι απαραίτητη. Οι περισσότεροι άνθρωποι αναρρώνουν χωρίς ειδική ιατρική φροντίδα. Παρόλο που είναι δυσάρεστος, ο πυρετός σπάνια αυξάνεται σε επικίνδυνο επίπεδο ακόμα κι αν δεν αντιμετωπίζεται. Γενικά δεν προκύπτει βλάβη στον εγκέφαλο μέχρι η θερμοκρασία να φτάσει τους 42 <sup>o</sup>C (107.6 <sup>o</sup>F), και είναι σπάνιο για έναν πυρετό που δεν αντιμετωπίζεται να υπερβεί τους 40.6 <sup>o</sup>C (105 <sup>o</sup>F).

=== Συντηρητικά μέτρα ===
Μερικά περιορισμένα στοιχεία υποστηρίζουν την πλύση με σφουγγάρι ή το μπάνιο εμπύρετων παιδιών με χλιαρό νερό. Η χρήση ανεμιστήρα ή κλιματιστικού μπορεί να μειώσει κάπως τη θερμοκρασία και να αυξήσει την άνεση. Αν η θερμοκρασία φτάνει το υπερβολικά υψηλό επίπεδο της [[υπερπυρεξία]]ς, απαιτείται επιθετική ψύξη. Σε γενικές γραμμές, οι άνθρωποι ενθαρρύνονται να ενυδατώνονται επαρκώς. Το κατά πόσο η αυξημένη πρόσληψη υγρών βελτιώνει τα συμπτώματα ή μειώνει αναπνευστικές ασθένειες όπως το κοινό [[Κοινό κρυολόγημα|κρυολόγημα]] δεν είναι γνωστό.

=== Φάρμακα ===
Τα φάρμακα που μειώνουν τον πυρετό ονομάζονται [[Αντιπυρετικά φάρμακα|αντιπυρετικά]]. Το αντιπυρετικό [[ιβουπροφαίνη]] είναι αποτελεσματικό στη μείωση του πυρετού στα παιδιά. Είναι πιο αποτελεσματικό από την [[ακεταμινοφαίνη]] ([[παρακεταμόλη]]) στα παιδιά. Η ιβουπροφαίνη και η ακεταμινοφαίνη μπορούν με ασφάλεια να χρησιμοποιηθούν μαζί σε εμπύρετα παιδιά. Η αποτελεσματικότητα της ακεταμινοφαίνης από μόνη της σε παιδιά με πυρετό έχει αμφισβητηθεί. Η ιβουπροφαίνη είναι επίσης ανώτερη από την ασπιρίνη σε παιδιά με πυρετό. Επιπλέον, η [[ασπιρίνη]] δε συνιστάται σε παιδιά και νεαρούς ενήλικες (κάτω από την ηλικία των 16 ή 19 ανάλογα με τη χώρα) λόγω του κινδύνου του [[Σύνδρομο Reye|συνδρόμου του Reye]].

Η χρήση τόσο παρακεταμόλης όσο και ιβουπροφαίνης συγχρόνως ή εναλλασσόμενων μεταξύ τους είναι πιο αποτελεσματική στη μείωση του πυρετού από τη χρήση μόνο παρακεταμόλης ή ιβουπροφαίνης. Δεν είναι σαφές αν αυτό αυξάνει την άνεση του παιδιού.

== Επιδημιολογία ==
Περίπου το 5% των ανθρώπων που πηγαίνουν στα επείγοντα έχουν πυρετό.

== Ιστορία ==
Ορισμένοι τύποι του πυρετού ήταν γνωστοί ήδη από το 460 π.Χ. έως το 370 π.Χ., όταν ο [[Ιπποκράτης]] ασκούσε την ιατρική, συμπεριλαμβανομένων εκείνων που προκαλούνται από την [[ελονοσία]] (τριταίος ή κάθε 2 ημέρες και τεταρταίος ή κάθε 3 ημέρες). Επίσης, κατέστη σαφές όλο αυτό το διάστημα ότι ο πυρετός ήταν ένα σύμπτωμα μιας νόσου παρά μια ασθένεια από μόνη της.

== Κοινωνία και πολιτισμός ==

=== Ετυμολογία ===
Η πυρεξία προέρχεται από την ελληνική λέξη πυρ που σημαίνει φωτιά. Η λέξη πυρετώδης (febrile) προέρχεται από τη λατινική λέξη febris που σημαίνει πυρετός, και αρχαϊκά γνωστή ως ελώδης πυρετός.

=== Φοβία του πυρετού ===
Πυρετοφοβία είναι το όνομα που δόθηκε από ιατρικούς εμπειρογνώμονες σε παρανοήσεις των γονέων σχετικά με τον πυρετό στα παιδιά τους. Ανάμεσά τους πολλοί γονείς λανθασμένα πιστεύουν ότι ο πυρετός είναι μια ασθένεια και όχι μια ιατρική ένδειξη, ότι ακόμα και χαμηλοί πυρετοί είναι επιβλαβείς, και ότι οποιαδήποτε θερμοκρασία, ακόμη και λίγο πάνω από την υπεραπλουστευμένη  «κανονική» ένδειξη που αναγράφεται σε ένα θερμόμετρο είναι ένας κλινικά σημαντικός πυρετός. Επίσης φοβούνται αβλαβείς παρενέργειες όπως οι πυρετικοί σπασμοί και υπερεκτιμούν δραματικά την πιθανότητα μόνιμης βλάβης από τυπικούς πυρετούς. Το βασικό πρόβλημα, σύμφωνα με τον καθηγητή παιδιατρικής Barton D. Schmitt, είναι πως «ως γονείς έχουμε την τάση να υποψιαζόμαστε ότι ο εγκέφαλος των παιδιών μας μπορεί να λιώσει.».

Ως αποτέλεσμα αυτών των παρανοήσεων, οι γονείς είναι ανήσυχοι, δίνουν στα παιδιά αντιπυρετικά φάρμακα όταν η θερμοκρασία είναι τεχνικά φυσιολογική ή ελαφρώς αυξημένη, και παρεμβαίνουν στον ύπνο του παιδιού για να του δώσουν περισσότερα φάρμακα.

== Άλλα ζώα ==
Ο πυρετός είναι ένα σημαντικό χαρακτηριστικό για τη [[διάγνωση]] της νόσου σε [[οικόσιτα ζώα]]. Η θερμοκρασία του σώματος των ζώων, η οποία λαμβάνεται από το ορθό, είναι διαφορετική από το ένα είδος στο άλλο. Για παράδειγμα, ένα [[άλογο]] λέγεται ότι έχει πυρετό πάνω από 101&nbsp;°F ( 38,3&nbsp;°C). Σε ζώα που επιτρέπουν στο σώμα να έχει ένα ευρύ φάσμα «κανονικών» θερμοκρασιών, όπως οι [[καμήλες]], είναι μερικές φορές δύσκολο να προσδιοριστεί μια εμπύρετη φάση.

Πυρετός μπορεί επίσης να προκληθεί από συμπεριφορικά [[ασπόνδυλα]] που δεν έχουν ανοσοποιητικό σύστημα που βασίζεται στον πυρετό. Για παράδειγμα, ορισμένα είδη ακρίδας θα επιτύχουν θερμοκρασίες σώματος που είναι 2 - 5&nbsp;°C υψηλότερες από την κανονική μέσω θερμορύθμισης, για να αναστείλουν την ανάπτυξη παθογόνων μυκήτων όπως ο *Beauveria bassiana* και ο [[Metarhizium acridum]]* ''Οι αποικίες μελισσών είναι επίσης σε θέση να επάγουν πυρετό σε απάντηση σε ένα μυκητισιακό παράσιτο, το Ascosphaera apis

## Παραπομπές


## Δείτε επίσης
* 

## Εξωτερικοί σύνδεσμοι

* Fever and Taking Your Child's Temperature
* US National Institute of Health factsheet
* Drugs most commonly associated with the adverse event Pyrexia (Fever) as reported the FDA 

Κατηγορία:Συμπτώματα